TRUE ออกหุ้นกู้ 1.15 หมื่นลบ. ชูดอกเบี้ย 3.4-3.8% ขายสถาบัน-รายใหญ่ 21-22 ก.พ.
TRUE ออกหุ้นกู้ 1.15 หมื่นลบ. ชูดอกเบี้ย 3.4-3.8% ขายสถาบัน-รายใหญ่ 21-22 ก.พ.ระดมทุนชำระหนี้หุ้นกู้
21 ก.พ. 2562

บริษัท ทรู คอร์ปอเรชั่น จำกัด (มหาชน) หรือ TRUE ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้บริษัท ครั้งที่ 2/2562 มูลค่ารวมทั้งสิ้นจะไม่เกิน 11,500 ล้านบาท แบ่งออกเป็น 3 ชุด แบ่งเป็น
ชุดที่ 1 เสนอขายไม่เกิน 5,500 ล้านบาท อายุ 1 ปี 3 เดือน ครบกำหนดไถ่ถอนปี พ.ศ.2563 มีอัตราดอกเบี้ยคงที่ร้อยละ 3.40 ต่อปี ชำระดอกเบี้ยทุกๆ 3 เดือน ตลอดอายุหุ้นกู้
ชุดที่ 2 เสนอขายไม่เกิน 8,000 ล้านบาท อายุ 2 ปี ครบกำหนดไถ่ถอน ปี พ.ศ.2564 มีอัตราดอกเบี้ยคงที่ร้อยละ 3.80 ต่อปี ชำระดอกเบี้ยทุกๆ 3 เดือน ตลอดอายุหุ้นกู้
ชุดที่ 3 เสนอขายไม่เกิน 100 ล้านบาท อายุ 2 ปี 11 เดือน 6 วัน ครบกำหนดไถ่ถอนปี พ.ศ.2565 มีอัตราดอกเบี้ยคงที่ร้อยละ 3.80 ต่อปี ชำระดอกเบี้ยทุกๆ 3 เดือน ตลอดอายุหุ้นกู้
ทั้งนี้บริษัทจะเสนอขายหุ้นกู้ให้แก่ผู้ลงทุนสถาบัน และ/หรือ ผู้ลงทุนรายใหญ่ ระยะเวลาจองซื้อหุ้นกู้ ในวันที่ 21-22 ก.พ.62 โดยผู้จัดการการจัดจำหน่ายหุ้นกู้สำหรับเสนอขายให้แก่ผู้ลงทุนสถาบัน ได้แก่ ธนาคารกรุงเทพ ธนาคารกรุงไทย ธนาคารกสิกรไทย และธนาคารไทยพาณิชย์ ส่วนผู้จัดการการจัดจำหน่ายหุ้นกู้สำหรับเสนอขายให้แก่ผู้ลงทุนรายใหญ่ ได้แก่ ธนาคารกรุงเทพ ธนาคารกสิกรไทย ธนาคารซีไอเอ็มบี ไทย และ ธนาคารไทยพาณิชย์ โดยบริษัทมีวัตถุประสงค์จะนำเงินที่ได้รับจากการเสนอขายหุ้นกู้ในครั้งนี้ไปเพื่อชำระคืนหนี้หุ้นกู้ที่ครบกำหนดไถ่ถอนในเดือน ก.พ.62 ทั้งจำนวน
โดยบริษัท ทริสเรทติ้ง จำกัด จัดอันดับความน่าเชื่อถือของหุ้นกู้ อยู่ที่ “BBB+” แนวโน้ม “คงที่” เมื่อวันที่ 15 ก.พ.62